TNR วิ่งรอบใหม่! 4 วันพุ่งแรงกว่า 15% คาดเก็งกำไรหลังหุ้นเป็นขาลงมานาน
TNR วิ่งรอบใหม่! 4 วันพุ่งแรงกว่า 15% คาดเก็งกำไรหลังหุ้นเป็นขาลงมานาน โดย ณ เวลา 15.28 น. อยู่ที่ระดับ 17.40 บาท บวก 0.60 บาท หรือ 3.57% ด้วยมูลค่าซื้อขาย 11.33 ล้านบาท
26 มี.ค. 2561

ผู้สื่อข่าวรายงานว่า บริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR ณ เวลา 15.28 น. อยู่ที่ระดับ 17.40 บาท บวก 0.60 บาท หรือ 3.57% ด้วยมูลค่าซื้อขาย 11.33 ล้านบาท ราคาหุ้นปรับตัวแรง 4 วันติด โดยนับตั้งแต่หุ้นยืนที่ระดับ 15.10 บาท เมื่อวันที่ 20 มี.ค.61 จนถึงล่าสุดหุ้นปรับตัวขึ้นแล้ว 15.23% คาดเก็งกำไรเทคนิคหลังหุ้นเป็นขาลงมานาน

บล.กสิกรไทย ระบุในบทวิเคราะห์ว่า  คงคำแนะนำ “ถือ” TNR แต่ปรับลดราคาเป้าหมายปี 2562 ลงเป็น 15.0 บาท จาก 20.0 บาท เพื่อสะท้อนการปรับลดประมาณการกำไรสุทธิปี 2561/62 ลง 25.3%/35.1% ที่ได้รับผลของการปรับประมาณการอัตราแลกเปลี่ยน กำไรสุทธิไตรมาส 4/2560 ที่ลดลง 87.0% เทียบช่วงเดียวกันของปีก่อน และ 86.1% เทียบช่วงเดียวกันของปีก่อนมาอยู่ที่ 6.2 ลบ. น่าจะกดดันราคาหุ้นในระยะสั้นได้
อย่างไรก็ตามมองว่าการปรับลงน่าจะเป็นโอกาสในการซื้อหุ้นเก็บสะสมได้ เนื่องจากการดำเนินอยู่ในเกณท์พอใช้ซึ่งรายได้ในปี 2561-2563 จะเติบโตขึ้น 11.2%-16.0% โดยเงินบาทที่จะอ่อนค่าเมื่อเทียบกับดอลลาร์สหรัฐฯ ในไตรมาส 2/2561 จะเป็นตัวช่วยหนุนให้กำไรมีการฟื้นตัวได้